शुक्रवार को वॉशिंग्टन में जॉर्ज टाऊन युनिवर्सिटी, इंडिया इनिशिटीव और सेंटर फॉर इंटरनेशनल स्टडीज की ओर से आय़ोजित कार्यक्रम में महाराष्ट्र के मुख्यमंत्री को आऊटस्टैंडिंग लीडरशिप इन डेवलपमेंट का पुरस्कार देकर सम्मानित किया गया। विश्व बैंक ने भी महाराष्ट्र राज्य में शुरू होनेवाले कई महत्त्वाकांक्षी प्रोजेक्ट को आर्थिक सहायता उपलब्ध करने पर सहमति जताई है। इसके अलावा मोबिलिटी कंपनी की ओर से भी राज्य में एकीकृत यातायात व्यवस्था को सुचारू बनाने के लिए सेंटर ऑफ एक्सिलेंस का निर्माण करने के लिए निवेश करने पर करार किया गया है। फोर्ड संस्था की ओर से 341करोड़ रुपए का निवेश किया जाएगा। एमएमआरडीए और फोर्ड के बीच 24 नवंबर 2017 को एक करार पर हस्ताक्षर किए गए थे। इस करार के अनुसार फोर्ड ने सार्वजनिक बस सुविधाओं, रेल्वे, मेट्रो, ऑटो, टैक्सी और अन्य सार्वजनिक यातायात साधनों को समावेश करते हुए एकीकृत यातायात व्यवस्था की रूपरेखा बनाई है।